
JUHISED PAKKUJALE

1. Üldandmed
Käesolevaga teeb Hankija ettepaneku esitada pakkumus projekti „Narva linna välisvalgustus- ja foorisüsteemi kaasajastamise projekti koostamine“ raames (projekteerimistööd) vastavalt käesolevates hankedokumentides sisalduvatele tingimustele.

1.1. Hankija nimi ja andmed:
Narva Linnavalitsuse Linnavara- ja Majandusamet,
registrikood: 75029837
aadress: Peetri plats 3, 20308 Narva linn
telefon: 359 9140
faks: 359 9161
e-post: varamajandus@narva.ee
1.2. Riigihanke eest vastutav isik:
Tatjana Rušeljuk
ametikoht: Narva Linnavalitsuse Linnavara- ja Majandusameti teedeteenistuse vanemspetsialist
telefon: 35 99 144
faks: 35 99 161
e-post: tatjana.rusheljuk@narva.ee
1.3. Riigihanke nimetus:
Narva linna välisvalgustus- ja foorisüsteemi kaasajastamise projekti koostamine
1.4. Riigihanke objekt:
Projekti koostamine välisvalgustussüsteemi rekonstrueerimiseks, foorisüsteemi rekonstrueerimiseks ja sünkroniseerimiseks ning dekoratiivvalgustuse rekonstrueerimiseks. 

1.5. Hankemenetluse liik:
avatud menetlus
1.6. Rahastamisallikad:
Narva linna eelarve ja programmi „Välisvalgustussüsteemide kaasajastamise programm" (kinnitatud Majandus- ja kommunikatsiooniministeeriumi 07.11.11 käskkirjaga nr 11-0331) projekti "Renovation of Outdoor Lighting System in the City of Narva“ (Greening Plan ja arvutuste tabel) raames Majandus- ja Komminikatsiooniministeeriumi poolt jaotatav toetus.

1.7. Hankedokumendid (edaspidi HD) on: 

· Käesolevad HD koos kõikide lisadega (vt sisukord);

· Kõik enne pakkumuste esitamise tähtpäeva pakkujale saadetud dokumendid, millega on muudetud või selgitatud HD nõudeid. HD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

1.8. Konfidentsiaalsus: hankija ei avalikusta pakkujatelt saadud informatsiooni, kui õigusaktides ei ole sätestatud teisiti.
2. Pakkujate kvalifitseerimise tingimused ning informatsioon ja dokumendid, mis tuleb esitada kvalifikatsiooni hindamiseks

2.1. Pakkujale esitatavad nõuded ja nõutavad dokumendid

2.1.1. Pakkuja peab olema oma asukohamaa seaduse kohaselt registreeritud äriregistris ja erialases registris. Pakkuja esitab väljatrüki oma asukohamaa seaduse kohasest registreeringust. Pakkuja, kelle asukohamaaks on Eesti Vabariik, registreeritust ja kehtivaid andmeid kontrollib hankija avaliku äriregistri andmebaasist. 
2.1.2. Pakkuja peab omama järgmist majandustegevuse registri (MTR) registreeringut elektritööd/elektripaigaldise projekteerimine või asukohamaa seaduse kohast registreeringut või luba projekteerimistööde teostamiseks. Eesti Vabariigi pakkuja registreeritust ja kehtivaid andmeid kontrollib Hankija Majandus- ja Kommunikatsiooniministeeriumi poolt peetava avaliku majandustegevuse registri kaudu. Avalikes andmebaasides avalikustamata informatsioon registreeringute ja lubade olemasolu kohta tuleb tõendada pakkujal eraldi, lisades koopia vastavast registreeringust või loast. Pakkuja, kelle asukohamaaks ei ole Eesti Vabariik, peab (kui see on tema asukohamaal nõutav) omama ülalmärgitud valdkonnas oma asukohamaa õigusaktide kohast tegevusõigust. Pakkuja, kelle asukohamaaks ei ole Eesti Vabariik, esitab tõendid selle kohta, et pakkuja omab vastavalt oma asukohamaa seadustele õigust tegutseda nimetatud valdkonnas. Tõendiks loetakse pakkuja asukohamaa õiguspädeva institutsiooni tõendit või vastava tegevusloa või registreeringu koopiat.
2.1.3. Pakkujal peab olema TeeS § 251 lg 2 p 5 kohane Maanteeameti poolt väljastatud tegevusluba liikluskorraldusvahendite projekteerimiseks. Pakkuja esitab Maanteeameti poolt väljastatud kehtiva tegevusloa koopia. Pakkuja, kelle asukohamaaks ei ole Eesti Vabariik, peab (kui see on tema asukohamaal nõutav) omama ülalmärgitud valdkonnas oma asukohamaa õigusaktide kohast tegevusõigust. Pakkuja, kelle asukohamaaks ei ole Eesti Vabariik, esitab tõendid selle kohta, et pakkuja omab vastavalt oma asukohamaa seadustele õigust tegutseda nimetatud valdkonnas. Tõendiks loetakse pakkuja asukohamaa õiguspädeva institutsiooni tõendit või vastava tegevusloa või registreeringu koopiat.
2.1.4. Pakkuja peab antud riigihanke objektiks olevate projekteerimistööde teostamisel  kaasama projektijuhi, kes omab projekteerimisalast kõrgharidust, projekteerimistööde alast töökogemust vähemalt 3 (kolm) aastat ning vähemalt 2 (kahe) välisvalgustusvõrgu või liikluskorraldusvahendite projekteerimistöö juhtimise kogemust projektijuhina. Pakkuja esitab projektijuhi CV.
2.1.5. Pakkuja peab olema viimase kolme majandusaasta jooksul teostanud vähemalt 3 (kolm) sarnast ehitise projekteerimistööd. Sarnaseks projekteerimistööks loetakse ka side- ja elektriliinide projekteerimist. Pakkuja peab olema nimetatud tööd teostanud sõlmitud lepingute ja hea tava kohaselt. Pakkuja esitab käesolevas punktis nõutud tingimustele vastavuse tõenduseks hankedokumentide Lisa 1 vormi III kohase teostatud sarnaste tööde nimekirja koos andmetega projekteeritud ehitiste ja rajatiste suuruse, tegemise aja, koha ja tellijate andmete kohta.
2.1.6. Pakkuja esitab volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed, mis kinnitab, et allakirjutanud isik või isikud omavad volitusi  pakkumusele allakirjutamiseks (lisa 1 vorm I).

2.1.7. Pakkujal ja vahetul alltöövõtjal ei tohi esineda Riigihangete seaduse (edaspidi RHS) §38 lg1 ja lg 2 toodud asjaolusid. Pakkuja esitab lisas 1 toodud vormi II kohase kinnituse. Pakkuja jäetakse kvalifitseerimata, kui esinevad Riigihangete seaduse §38 lg 1 toodud asjaolud ja võidakse jätta kvalifitseerimata, kui esinevad Riigihangete seaduse §38 lg 2 toodud asjaolud.

2.1.8. Pakkuja on täitnud kõik õigusaktidest tulenevad riiklike maksude, tema elu- või asukoha kohalike maksude või sotsiaalkindlustuste maksete tasumise kohustused. Hankija kontrollib pakkujal riiklike maksude maksuvõla puudumist Maksu- ja Tolliameti avalikust andmebaasist hankemenetluse algatamise päeva seisuga ja täiendavalt enne hankelepingu sõlmimist. Pakkuja esitab kohaliku maksuhalduri poolt väljastatava kinnituse tema elu- või asukoha kohalike maksude maksuvõla puudumise kohta (kinnitus peab olema kohaliku maksuhalduri poolt väljastatud hankemenetluse algatamise päeva seisuga). 
2.1.9. Kui pakkumuse esitavad mitu pakkujat ühiselt, peavad nad järgnevate hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja ning kinnitama, et hankelepingu täitmise eest vastutavad ühispakkujad solidaarselt. Volikiri ja kinnitus tuleb esitada koos ühise pakkumusega.

2.1.10. Hankelepingu täitmiseks kasutada kavatsetavate alltöövõtjate kohta esitab pakkuja alltöövõtjate nimed, registrikoodid, nende poolt teostatavate tööde loetelu ja protsentuaalne osa kogutöödest iga alltöövõtja osas.

2.1.11. Pakkuja on viimase 3 (kolme) aasta jooks täitnud nõuetekohaselt kõik sõlmitud hankelepingud.

2.1.12. Pakkuja 3 (kolme) viimase majandusaasta (2008-2010) netokäive on projekteerimistööde osas olnud kokku vähemalt 125 000 (ükssada kakskümmend viis tuhat) eurot. Hankija kontrollib pakkuja vastavust äriregistri avaliku andmebaasi kaudu.
3. Tehniline kirjeldus
3.1. Riigihanke tehniline kirjeldus on toodud HD lisas 2.

4. Hankelepingu tingimused

4.1. Hankelepingu täitmise eeldatav tähtpäev on hiljemalt ... 2012. 

5. Pakkumuse vormistamise keel

5.1. Pakkumus tuleb vormistada ja kõik dokumendid esitada eesti keeles. Võõrkeelsetele dokumentidele lisatakse tõlge eesti keelde. Lahknevuste korral lähtub hankija eesti keelse tõlke sisust.
6. Pakkumuse maksumuse väljendamise viis ja rahaühik

6.1. Pakkumuse maksumuse rahaühikuks on euro.

6.2. Pakkumuse maksumus tuleb väljendada vastavalt HD lisas toodud hinnapakkumuse vormile (lisa 1 vorm IV). 

7. Pakkumuse jõusoleku tähtaeg

7.1.    Pakkumus peab olema jõus vähemalt 120 päeva, alates pakkumuste esitamise tähtpäevast. 

8. Pakkumuse tagatis

8.1.     Pakkuja on kohustatud esitama krediidi- või finantseerimisasutuse või kindlustusandja garantii summas 500 (viissada) eurot, või tasuma ülekandega või tasuma ülekandega Narva Linnavalitsuse Linnavara- ja Majandusameti arvelduskontole SEB pangas nr .... (selgituses märge: pakkumuse tagatis, viitenr _______).
8.2.     Pakkumuse tagatis peab olema jõus vähemalt pakkumuse jõusoleku tähtaja jooksul.

8.3.     Pakkumuse tagatist ei tagastata pakkujale RHS § 34 lg 5 sätestatud juhul.
9. Hankedokumentide väljastamine

9.1.      Hankija võimaldab hankemenetluses osalemisest huvitatud isikul enda juures tasuta tutvuda hankedokumentidega.

9.2.      Hankija võimaldab piiramatut elektroonilist juurdepääsu hankekutsele ja sellele lisatud dokumentidele. Dokumendid on avalikult kättesaadavad Narva linna veebilehel www.narva.ee ja riigihangete registri avalikus andmebaasis.
10. Selgitused hankedokumentide sisu kohta

10.1. Huvitatud isikutel on võimalus ennast veebilehel hankekutse saanud isikuna registreerida, avaldades hankijale oma kontaktandmed. Hankekutse ja sellele lisatud dokumendid elektroonselt välja võtnud isikute registreerimine toimub elektronposti teel teate edastamisega. Vastav teade tuleb vormistada Lisa 3 kohase kinnitusena ning edastada järgnevale elektronposti aadressile: varamajandus@narva.ee, misjärel hankija kinnitab registreerimisteate kättesaamisest registreerimisteate esitanud isikut. Hankija ei vastuta faksi või e-posti side korrapärase toimimise eest. Registreerimisteate edastanud huvitatud isik on kohustatud veenduma, et hankija on registreerimisteate kätte saanud.Registreerimine pole pakkumuse esitamise eelduseks, kuid hankekutse kättesaamise registreerimata jätmisel ei vastuta hankija huvitatud isiku informeerimiskohustuse nõuetekohase täitmise eest. Registreerimisel riigihangete registri avalikus andmebaasis ei ole täiendav registreerimine hankija juures vajalik.
10.2. Hankedokumentide sisu kohta saab selgitusi kirjalikul pöördumisel hankija kontaktisiku,   Tatjana Rušeljuk poole, e-post: tatjana.rusheljuk@narva.ee, telefon +372 35 99 144.
10.3. Hankija vastab esitatud küsimustele 3 tööpäeva jooksul selgituse saamise taotlusest arvates, edastades kirjalikud vastused koos küsimustega samaaegselt kõigile registreerunud pakkujatele.

11. Pakkumuse vormistamine ja esitamine

11.1. Pakkumus tuleb esitada paberkandjal köidetuna. Kõik lehed peavad olema nummerdatud ja kinnitatud pakkuja esindaja allkirjaga. Parandused ja vahelekirjutused pakkumuse dokumentides ei ole lubatud.

11.2. Pakkumus tuleb esitada kinnises pakendis ning ühes eksemplaris (1 originaal) ning rakendades abinõusid, mis välistavad kahtluse pakendi võimalikust eelnevast avamisest. Pakkumuse originaali tiitellehele teha märge “Originaal”.
11.3. Pakkumuse pakendile kanda järgmised kirjed:

· hankija nimi;

· hankija aadress;

· riigihanke nimetus ja viitenumber;

· pakkuja nimi, registrikood ja aadress (soovi korral ka sidevahendite andmed);

· pakkumus: „Narva linna välisvalgustussüsteemi kaasajastamise projekti koostamine”;
11.4. Hankija ei vastuta pakendi nõuetekohaselt täitmata jätmise korral pakkumuse võimaliku sattumise eest valesse kohta ega pakkumuse enneaegse avamise eest.

11.5. Pakkumus peab olema koostatud järgnevalt esitatud struktuuri kohaselt:

· tiitelleht 

· sisukord;

· HD punktis 2 nimetatud dokumendid nende nimetamise järjekorras;

· pakkumuse tagatis

· HD lisa 1 vormi IV kohane pakkumus, sealhulgas projekteerimistööde kalendergraafik;

· muu informatsioon

11.6. Pakkumus tuleb esitada tähitult või käsipostiga aadressil Narva Linnavalitsuse Linnavara- ja Majandusamet, Peetri plats 3, IV korrus, 20308 Narva, hiljemalt ________2012.a. kell ________; kohaletoomisel esitada sekretärile.
11.7. Hankija väljastab pakkumuse kättesaamisel pakkujale tema soovil kirjaliku (allkirjastatud) tõendi, milles on märgitud hankija nimi, pakkumuse kättesaamise kuupäev ja kellaaeg ning pakkumuse esitanud pakkuja nimi, registrikood, riigihanke nimetus ja riigihanke registreerimisnumber (lisa 1 vorm V).

11.8. HD punktis 11.6 nimetatud tähtajast hiljem saabunud pakkumusi arvesse ei võeta. Nende kohta väljastatakse tõend vastavalt HD punktile 11.6 ning pakkumus tagastatakse pakkujale avamata kujul.

11.9. Kui pakkuja esitab pakkumuste esitamise tähtaja jooksul uue pakkumuse, ei muutu eelnevalt tema poolt esitatud pakkumused seetõttu ilma HD punktis 11.10 nimetatud teateta kehtetuks.

11.10. Pakkuja võib esitatud pakkumuse tagasi võtta, kusjuures sellekohane kirjalik teade tuleb esitada hankijale enne HD punktis 11.6 nimetatud tähtpäeva.

11.11. Pakkuja kannab kõik pakkumuse ettevalmistamisega ning esitamisega seotud kulud.

11.12. Pakkuja võtab enda kanda pakkumuse hankijale õigeaegse üleandmise kogu riski, kaasa arvatud vääramatu jõu toime võimaluse.

11.13. Osaliste pakkumuste esitamine ei ole lubatud.

11.14. Pakkumuse alternatiivsete lahenduste esitamine ei ole lubatud.

12. Pakkumuste avamine

12.1. Pakkumuste avamise koht ja aeg: Narva Linnavalitsuse Linnavara- ja Majandusamet, Peetri plats 3, Narva, _______________/ruum/, _________2011.a. kell ________.
12.2. Pakkumuste avamisel avatakse pakkumused, mis on esitatud õigeaegselt, mida ei ole tagasi võetud ja mida ei ole avatud enne HD punktis 12.1 nimetatud tähtaega (puuduvad eelnevad avamisjäljed), nende esitamise järjekorras, alustades kõige varem esitatust. 

12.3. Pakkujal või tema esindajal on õigus osaleda pakkumuste avamisel. Pakkuja esindaja peab olema võimeline tõendama esindusõigust. Pakkumuste avamisel osalejate nimed kantakse pakkumuste avamise protokolli.

12.4. Pakkumuste avamisel tehakse teatavaks pakkujate nimed, registrikoodid ja esitatud pakkumuste maksumused ning kontrollitakse esitatud dokumentide vastavust hankedokumentides nõutud loetelule. Pakkumuste avamise kohta koostatakse pakkumuste avamise protokoll, mille koopia saadetakse kõigile pakkujatele 3 tööpäeva jooksul või RHS §54 lg4 alustel. 

12.5. Pakkumusi, mis on avatud enne HD punktis 12.1 nimetatud tähtaega (avamisjälgedega pakkumused) ja pakkumusi, mis on tagasi võetud, ei võeta arvesse ning nende kohta tehakse protokolli vastav märge.
13. Pakkujate kvalifikatsiooni kontrollimine

13.1. Hankija kontrollib pakkujate kvalifikatsiooni vastavalt HD punktis 2 toodud tingimustele. 

13.2. Hankija kõrvaldab pakkuja hankemenetlusest igal ajal, kui selgub, et pakkuja on esitanud valeandmeid või muud oluliselt eksitavat teavet, mis on otsuse tegemisel määrava tähtsusega, või võltsitud dokumente. 

13.3. Pakkumused, mille esitanud pakkujaid ei kvalifitseeritud, ei kuulu edasisele hindamisele. 

14. Pakkumuste vastavuse kontroll

14.1. Hankija kontrollib esitatud pakkumuste vastavust hankedokumentides esitatud tingimustele.

14.2. Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.

14.3. Pakkumuse võib tunnistada vastavaks, kui selles ei esine sisulisi kõrvalekaldumisi hankedokumentides esitatud tingimustest.

14.4. Hankija lükkab pakkumuse tagasi, kui pakkumus ei vasta hankedokumentides esitatud tingimustele. 

15. Kõikide pakkumuste tagasilükkamine

15.1. Hankija jätab enesele õiguse lükata tagasi kõik pakkumused, kui:

15.1.1. ükski pakkumus ei ole tunnistatud vastavaks;

15.1.2. kõigi pakkumuste maksumused ületavad hankelepingu eeldatavat maksumust, nii et hange ei ole sellise maksumusega hankijale vastuvõetav.

15.2. Hankija esitab viivitamatult, kuid mitte hiljem kui 3 tööpäeva jooksul RHS § 54 lg 1  kohase teate kõikide pakkumuste tagasilükkamise kohta. 

16. Pakkumuste võrdlemine ja hindamine 

16.1. Hankija võrdleb ja hindab kõiki pakkumusi, mida ei ole tagasi lükatud.

16.2. Hankija võrdleb ja hindab pakkumusi pakkumuse maksumuse järgi. Edukaks tunnistatakse madalaima maksumusega pakkumus.
17. Hankelepingu sõlmimine 

17.1. Hankija sõlmib hankelepingu edukaks tunnistatud pakkumuse teinud pakkujaga üksnes juhul, kui programmi „Välisvalgustussüsteemide kaasajastamise programm" (kinnitatud Majandus- ja kommunikatsiooniministeeriumi 07.11.11 käskkirjaga nr 11-0331) projekti "Renovation of Outdoor Lighting System in the City of Narva“ (Greening Plan ja arvutuste tabel) raames Majandus- ja Komminikatsiooniministeeriumi poolt eraldatakse Narva linnale toetus.

Lisa 1. Vorm I. Volikiri

Hankija nimi: Narva Linnavalitsuse Linnavara- ja Majandusamet
Riigihange: „Narva linna välisvalgustus- ja foorisüsteemi kaasajastamise projekti koostamine”
Käesolevaga volitab ___________ (pakkuja nimi) ____________________ (volitaja nimi ja ametikoht) isikus _________________ (volitatava nimi, ametikoht) olema pakkuja ametlik esindaja ja allkirjastama pakkumust ülalnimetatud riigihankele.

Volitatava allkirjanäidis: ________________________

Volikiri on ilma edasivolitamise õiguseta.

Volikiri kehtib kuni ________________

Kuupäev: _________________

____________________ (volitaja allkiri)

____________________ (volitaja nimi ja ametikoht)

Lisa 1. Vorm II.  Pakkuja kinnitus 

Hankija nimi: Narva Linnavalitsuse Linnavara- ja Majandusamet
Riigihange: „Narva linna välisvalgustus- ja foorisüsteemi kaasajastamise projekti koostamine”
1. Käesolevaga kinnitame, et meil (ja meie vahetutel alltöövõtjatel, kui kasutatakse) puuduvad RHS §38 lg1 ja lg 2 kohased asjaolud. Kinnitame, et vastame täielikult hankedokumentides esitatud kvalifitseerimistingimustele ning meil on kõik võimalused ja vahendid eelnimetatud riigihanke teostamiseks.

2. Kinnitame, et oleme tutvunud hankedokumentidega ning nende lisadega ja kinnitame, et nõustume täielikult hankija esitatud tingimustega.

3. Pakume ennast teostama eelnimetatud riigihanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest.

4. Kinnitame, et kõik käesolevale pakkumusele lisatud dokumendid moodustavad meie pakkumuse osa.

5. Kinnitame, et lisatud hinnapakkumus on nõuetekohaselt täidetud. Saame aru, et hinnapakkumuse mittenõuetekohase täitmise puhul lükatakse meie pakkumus tagasi kui hankedokumentidele mittevastav.

6. Käesolev pakkumus on jõus 120 päeva, alates pakkumuse esitamise tähtpäevast.

7. Mõistame, et hankija ei ole seotud kohustusega aktsepteerida temale laekunud madalaima hinnaga pakkumust. Aktsepteerime hankija õigust lükata tagasi kõik pakkumused hankedokumentides kirjeldatud juhtudel.

8. Kinnitame, et meile on antud võimalus saada täiendavat informatsiooni hankedokumentide sisu kohta. Kinnitame, et esitatud informatsioon on piisav, et teostada riigihanke objektiks olev projekteerimistöö.

9. Kinnitame, et oleme viimase 3 (kolme) aasta jooks täitnud nõuetekohaselt kõik sõlmitud hankelepingud.

Kuupäev: ____________

_____________ __________________ __________________

(allkiri)
(esindaja nimi)
(amet)

Volitatud sellele pakkumusele alla kirjutama _________________________ nimel

Lisa 1. Vorm III. Teostatud projekteerimistööde loetelu

Hankija nimi: Narva Linnavalitsuse Linnavara- ja Majandusamet
Riigihange: „Narva linna välisvalgustus- ja foorisüsteemi kaasajastamise projekti koostamine”
Meie poolt majandusaastatel 2008-2010 teostatud sarnaste tööde loetelu:

	Nr
	Tellija nimi,

Kontaktandmed
	Teostatud  projekteerimis-tööd
	Teosta-mise aeg 
	Maksumus (ilma käibemaksuta)

	
	
	
	
	

	
	
	
	
	

	
	
	
	
	


/vajadusel lisada ridasid/
Kinnitame, et nimetatud projekteerimistööd on teostatud korrektselt ning hea tava kohaselt.

Märkused: ___________________________________________________

Kuupäev: ______________________

Pakkuja nimi ja andmed:______________________
Esindaja allkiri:_____________________

Lisa 1. Vorm IV. Hinnapakkumus

Hankija nimi: Narva Linnavalitsuse Linnavara- ja Majandusamet
Riigihange: „Narva linna välisvalgustus- ja foorisüsteemi kaasajastamise projekti koostamine”
	jrk
	Projekteerimistöö nimetus
	Töö maksumus 

	1
	Narva linna pearistmike valgusfooride rekonstrueerimise projekti koostamine
	

	2
	Narva linna peatänavate välisvalgustuse süsteemi rekonstrueerimise projekti koostamine
	

	3
	Narva linna tänavavalgustuse juhtimissüsteemi projekti koostamine
	

	4
	Tallinna mnt dekoratiivvalgustuse väljavahetamise projekteerimine
	

	
	Tellija reserv 5 %
	

	
	Käibemaks
	

	
	Töö maksumus koos tellija reservi ja käibemaksuga
	


Pakkuja nimi ja andmed:______________________

Esindaja allkiri:_____________________

Lisa 2. Tehniline kirjeldus
Hankija nimi: Narva Linnavalitsuse Linnavara- ja Majandusamet
Riigihange: „Narva linna välisvalgustus- ja foorisüsteemi kaasajastamise projekti koostamine”
Tehniline kirjeldus

Narva linna pearistmike valgusfooride ja peatänavate tänavavalgustuse rekonstrueerimise projekt elektritarbimise vähendamise eesmärgil.

Olemasoleva olukorra lühikirjeldus:

Narva linna peatänavatel planeeritakse välja vahetada vanad tänavavalgustid uute LED-lampidega tänavavalgustite vastu. Selle tulemusena on oodata valgustatuse kvaliteedi paranemist, seejuures väheneb oluliselt elektrienergia tarbimine. Enne elektrimontaažitööde algust on vaja teha elektriprojekt. Enne valgustite vahetamist linna peatänavatel on vaja läbi viia postide ja  elektriliinide  ekspertiis. Tänavavalgustuse projekteerimisel on kavas programmeerida säästurežiimile lülitumine öisel ajal, nimelt vähendada valgustust mõnedel öötundidel, kui transpordi ja inimeste liikumine on minimaalne.  
Linna peatänavatel vahetamisele kuuluvate valgustite orienteeruv arv on 500 tk.  Tänavavalgustuse mastide arv – orienteeruvalt 440 (arvestades ka kahe valgustiga poste).

Narva linnas praegu kasutuselolev pühadeaegne dekoratiivne tänavavalgustus on suurel määral amortiseerunud ja kulunud. Valgusvanikutes kasutatavad hõõglambid põhjustavad suure energiakulu. Hõõglampidega valgusvanikuid on praegu kasutusel 30 tk, iga vanik koosneb 120 lambist, iga lamp tarbib 20 vatti. Soovime välja vahetada olemasolevad dekoratiivsed valgusvanikud LED-lampidega vanikute vastu, mis annab tohutu energiatarbimise kokkuhoiu. Ühe LED-lampidega vaniku eeldatav võimsus on kõigest  20 vatti.

Välisvalgustuse sisse- ja väljalülitussüsteem töötab fotoandurite abil koguses 18 tk, mis paiknevad tänavavalgustuspostidel. Fotoandurite kasutamise nõrgad küljed: paiknevad ebaühtlaselt valgustatud kohtades, vajavad sageli kohapeal reguleerimist ja asendamist.  Sisse- ja väljalülitumissignaali liikumine fotoandurilt valgustile võtab palju aega. Seega, valgusandurite erineva käivitumise tõttu toimub tänavavalgustuse sisse- ja väljalülitumine eri linnaosades eri aegadel. Aegade vahe ulatub 26 minutini. Linnavalgustuse juhtimissüsteemi täiustamise projekt annab elektrienergia kulude kokkuhoiu, parandab Narva linna välisvalgustuse hoolduse, monitooringu ja juhtimise kvaliteeti.  

Projekteeritav juhtimissüsteem peab olema automaatne ja operatiivne (individuaalse graafiku loomise võimalus jne). Peab olema võimalus koguda ja töödelda infot süsteemi jooksva seisundi kohta. 

Käesoleval ajal töötab Narva linna peatänavatel 12 valgusfoori, neist 5 tk on välja vahetatud  uute LED-fooride vastu. Täielikult on amortiseerunud ja vajavad väljavahetamist 7 valgusfoori. Valgusfooride väljavahetamine võimaldab säästa ligi  9 900 kWh elektrienergiat aastas. 

Kavas on paigaldada Rohelise Laine süsteem kogu Tallinna maantee ulatuses ( 7 valgusfoorile). 

Üldnõuded:

Ehitusprojekti koostamisel juhinduda Eesti Vabariigis kehtivatest seadustest, standarditest, normdokumentidest ja juhenditest. Projekteerimisel arvestada välisvalgustussüsteemide kaasajastamise programmist (kinnitatud Majandus- ja kommunikatsiooniministeeriumi 07.11.11 käskkirjaga nr 11-0331) ja projektist "Renovation of Outdoor Lighting System in the City of Narva“ (Greening Plan ja arvutuste tabel). 
Kasutatavad seadmed peavad vastama EL-is kehtestatud sertifitseerimisnõuetele.

Projekteerimistööd teostada vastavalt projekteerimistingimustele, mis on määratud Narva Linna-valitsuse 28.12.2011 korraldusega nr 1250-k «Projekteerimistingimuste määramine (Narva linna pearistmike valgusfooride ja peatänavate tänavavalgustuse rekonstrueerimine elektritarbimise vähendamise eesmärgil).

https://dokregister.narva.ee/index.php?page=docshow&docid=84110&lng=ee
 Projekti koosseisus esitada elektrimontaažitööde mahtude loend koos tööde arvestusliku maksumusega. Projekti mahus peab olema üheselt määratud kõigi teostatavate tööde maht ning nõutavad kvaliteeditasemed. 
1. Narva linna pearistmike valgusfooride rekonstrueerimise projekteerimine:

Rekonstrueeritavate valgusfooride asukoht:

- Narva linna Tallinna mnt - Rahu tn ristmik, 

- Tallinna mnt - A-A. Tiimani tn ristmik, 

- Tallinna mnt 44, 

- Tallinna mnt –Kangelaste pr ristmik, 

- Kerese tn – Kreenholmi pr ristmik,

- Kerese tn – Linda tn ristmik,

- A. Puškini tn - Hariduse tn ristmik
Lisaks sünkroniseeritud fooride süsteemi loomine alates Narva linna sissesõidust mööda Tallinna maanteed kuni Peetri platsini. 
1.1. Projekteerimistööde üldmaht:
- uuringud ja toimingud, mis on vajalikud projekti koostamiseks põhiprojekti mahus;  
- projekti koostamine põhiprojekti mahus; 
- töömahtude loend, hinnatud töömahtude loend;
- projekti vajalikud kooskõlastused kõikides instantsides; 
- muud kaasnevad tööd, toimingud ja kulud, s.h. demonteerimine, utiliseerimine jne.
1.2. Pakkuja peab tutvuma projekteerimisalaga kohapeal.

1.3. Projektis ette näha: 
- Valgusfoorisüsteemi rekonstrueerimisel vahetatakse välja olemasolevad fooripead dioodfooride vastu koos foorikontrolleri, postide ja kaablite vahetamisega, portaalide, konsoolide, videoandurite  ja jalakäijanuppude paigaldamisega ning fooriprogrammide koostamisega;
- projekteerimisel juhinduda järgmistest Eesti Vabariigi standarditest:

EVS 615:2001 „Foorid ja nende kasutamine“;

EVS-EN 12675 „Traffic signal controllers. Functional safety requirements“;

EVS-EN 12368 „Traffic control equipment. Signal heads“.
- Fooripostid paigaldatakse betoonjalustele. Jalused rajatakse looduslikule liivapinnasele või tihendatud mineraalpinnasele. Jaluse paigaldamisel arvestada kaablikanalisatsiooni torude suundasid, et ühendused jalusega ei põhjustaks kaablitele läbimatuid käänakuid. Postide paigaldamisel tuleb jälgida, et klemmliistu avad ei jääks sõidutee poole. Pärast fooride paigaldust kinnitada kanduri otsa kork, mis peab tagama piisava ventilatsiooni ja sademekindluse. Kõik fooripostid, konsoolid ja teised fooriobjekti ehituseks kasutatavad metallkonstruktsioonid peavad olema korrosiooni vältimiseks kuumtsingitud. Foorid paigaldatakse vastavalt liikluskorraldusjoonisele. Fooride arv ja kaabli vajadus tuua spetsifikatsioonis.
- Liikluse paindliku reguleerimise tagamiseks on paigaldatakse ristmikutele andurid, mis võimaldavad rakendada adaptiivset juhtimisprintsiipi ja otstarbekamalt jagada nn rohelist aega liiklussuundade vahel. Ristmiku fooriobjekti foorikontrollerisse installeeritakse täielikult anduritelt juhatav  ning fikseerimata tsüklipikkusega ja roheliste aegadega töötav fooriprogramm. Sõidukiandurite installeerimine võimaldab muuta rohelist aega vastavalt vajadusele; 

- Juhtkaabel paigaldatakse postide ja kontrolleri vahelistes lõikudes plasttorudesse. Torustiku paigaldamisel tuleb vältida järske paindeid ja pöördeid, mis raskendaksid hilisemat võimalikku kaabli vahetust selle purunemisel. Nii vundamendid kui ka kaablitorustik peavad olema korralikult tihendatud liivapinnases.
2. Narva linna peatänavate välisvalgustuse süsteemi rekonstrueerimise projekteerimine. 

Peatänavate nimekiri: 

- P. Kerese tn –Kreenholmi tn ristmikust kuni P. Kerese ringini, 

- Puškini tn P. Kerese ringist põhjapoole, 

- Kreenholmi tn, 

- Tallinna mnt P. Kerese ringist linna piirini, 

- Kangelaste prospekt

2.1. Projekteerimistööde üldmaht:
- uuringud ja toimingud, mis on vajalikud projekti koostamiseks põhiprojekti mahus: 

olemasolevate kinnituste, toiteliinide- ja punktide uuring jne;  
- projekti koostamine põhiprojekti mahus; 
- töömahtude loend, hinnatud töömahtude loend;
- projekti vajalikud kooskõlastused kõikides instantsides; 
- muud kaasnevad tööd, toimingud ja kulud, s.h. demonteerimine, utiliseerimine jne.
2.2. Pakkuja peab tutvuma projekteerimisalaga kohapeal.

2.3. Projektis ette näha: 
- olemasolevate tänavavalgustite väljavahetamine ökonoomsemate LED valgustite vastu ilma postide vahetamiseta;
- kasutada olemasolevaid valgustite poste ja kinnitusi, vajadusel näha ette nende remont ja värvimine;

- projekteerimisel juhinduda järgmistest Eesti Vabariigi standarditest:

EVS-HD 384.7.714 S1:2001 „Välisvalgustuspaigaldised“;

EVS-EN 13201-3:2007 „Valgussuuruste arvutamine“;

EVS-EN 60598-2-3:2003/A1:2011 „Valgustid teede ja tänavate valgustamiseks“
- toide on ette nähtud olemasolevatest toitepunktidest.
3. Narva linna tänavavalgustuse juhtimissüsteemi projekteerimine:

3.1. Olemasoleva välisvalgustuse süsteemi põhiandmed:

	Kokku välisvalgusteid, sh
	3885 tk

	tänavavalgusteid
	3600 tk 

	välisvalgustuse koguvõimsus
	1850 kW

	välisvalgustusliinide kogupikkus, sh
	105,4 km

	paljasjuhe-õhuliine
	18,5 km

	õhukaabelliine
	67,9 km

	maakaabelliine
	19 km

	lülitus-jaotusseadmete arv
	65 tk

	fotoandurite arv
	18 tk


- välisvalgustuse kilpide nimekiri ja tehnilised näitused – Lisatud
3.2. Projekteerimistööde üldmaht:

- uuringud ja toimingud, mis on vajalikud projekti koostamiseks: 

olemasolevate klipide ja kaabelduse uuring;  
- projekti koostamine: välisvalgustuse kilpide varustus, programmid, tsentraalse juhtimissüsteemi seadmete komplekt (server, UPS, GSM-modem, fotoandurid jne), montaaz ja testimine;
- töömahtude loend, hinnatud töömahtude loend;
- projekti vajalikud kooskõlastused kõikides instantsides; 
- muud kaasnevad tööd, toimingud ja kulud, s.h. demonteerimine, utiliseerimine jne.
3.3. Projektis ette näha:

- olemasolevate valgustuskilpide vahetus automaatset ditspetserkontrolli ja juhtimist võimaldavate seadmete vastu. 
- tänavavalgustuse automaatne juhtimine koos võimalusega teha erandlikke lülitusi peab olema võimalik dispetserpunktist. Side kadumise puhuks näha ette kohapealne autonoomne juhtimisautomaatika.

- andmete edastamine juhtimisseadmete ja dispetserpunkti vahel peab toimuma GSM võrgu kaudu;

- Nõuded juhtimisprogrammile: võimalus koguda jooksvaid andmeid, koostada aruandeid, arhiveerimist, saada jooksvate teavet avariide kohta jne.

4. Tallinna mnt dekoratiivvalgustuse väljavahetamine:
Asukoht: 

- Tallinna mnt – alates Tallinna mnt 2 kuni Tallinna mnt 28
4.1. Projekteerimistööde üldmaht:
- uuringud ja toimingud, mis on vajalikud;  
- esitada dekoratiivvalgustuse võimalikud variandid; 
- hinnatud töömahtude loend;
- vajalikud kooskõlastused; 
- muud kaasnevad tööd, toimingud ja kulud, s.h. demonteerimine, utiliseerimine jne.
4.2. Pakkuja peab tutvuma projekteerimisalaga kohapeal.

4.3. Projektis ette näha: 
- olemasolevate dekoratiivvalgustuse väljavahetamine ökonoomsemate LED vastu;
- kasutada olemasolevaid valgustite poste ja kinnitusi, vajadusel näha ette nende remont ja värvimine;
- toide on ette nähtud olemasolevatest välisvalgustuse toitepunktidest;

- elektriseadmed peavad sobima tööks olemasolevas võrgus.
Lisa 3. Registreerimisteade
Hankija nimi: Narva Linnavalitsuse Linnavara- ja Majandusamet
Riigihange: „Narva linna välisvalgustus- ja foorisüsteemi kaasajastamise projekti koostamine”
Käesolevaga palume registreerida meid pakkumuse esitamisest huvitatud isikuks. Kinnitame, et oleme kätte saanud hankekutse ning selle lisad täies mahus.

Kuupäev: ______________________

Huvitatud isiku nimi ja registrikood: ________________________________________________

Huvitatud isiku aadress, e-posti aadress, telefoni ja faksi number: 

________________________________________________________________________

Huvitatud isiku esindaja nimi: _____________________
Lisa 4. Hankelepingu projekt

PROJEKTEERIMISTÖÖDE TÖÖVÕTULEPING

Narva, _________ 2011

1. LEPINGU POOLED

Käesoleva lepingu (edaspidi "Leping") pooled on: 

Narva Linnavalitsuse Linnavara- ja Majandusamet, registrikood 75029837, asukoht Peetri plats 3, Narva linn (edaspidi "Tellija", "Pool" või koos Töövõtjaga "Pooled"), keda esindab põhimääruse alusel direktori kohusetäitja Tamara Luigas, ühelt poolt,  

ja 

_________________,  registrikood _________, asukoht __________, (edaspidi "Töövõtja", "Pool" või koos Tellijaga "Pooled"), keda esindab põhikirja alusel juhatuse liige ______________, teiselt poolt.

2. LEPINGU OBJEKT

2.2. Lepingu objektiks on Narva linna välisvalgustus- ja foorisüsteemi kaasajastamise projekti koostamine (edaspidi “Projekteerimistööd”) vastavalt Lepingu dokumentidele ning tööde üleandmine Tellijale.

2.3. Töövõtja teostab Lepingu raames riigihanke dokumendi lisas 2 kirjeldatud projekteerimistööd (edaspidi Projekteerimistööd).
2.4. Lisaks kuulub Projekteerimistööde hulka ka nende ülesannete täitmine ja nende tööde tegemine või teenuste osutamine, mis ei ole Lepingu dokumentides otseselt toodud, kuid mille tegemine on tavapäraselt vajalik Projekteerimistööde teostamiseks ja Projekteerimistööde Tellijale üleandmiseks.

2.5. Projekteerimistööd, mis on põhjustatud Tellijapoolsetest muudatustest lähteandmetes, mis on fikseeritud Pooltevahelise kirjaliku aktiga ning mis põhjustavad Projekteerimistööde mahu suurenemist, loetakse lisatöödeks.

3. ÜLDSÄTTED

3.1. Poolte õiguste ja kohustuste aluseks on Leping oma lisadega, Projekteerimistöid reguleerivad õigusaktid, Eesti Vabariigis kehtivad Projekteerimistööde normatiivid ja juhendmaterjalid (sh hankedokumentide tehnilises kirjelduses toodud standardid), Projekteerimise töövõtulepingu üldtingimused (PTÜ 2007) ja muud kehtivad õigusaktid. Normatiivide erinevustel järgitakse rangemaid normatiive.

3.2. Mõiste "Leping" hõlmab endas kõiki allpool loetletud dokumente, kui konkreetsest sättest ei tulene teisiti. Kui Lepingu dokumendid on oma sisult vastuolulised, siis dokumentide pädevusjärjekord on järgmine:

1. Leping.

2. Riigihanke hankedokumentide tehniline kirjeldus, hankemenetluse käigus pakkujatele antud kirjalikud selgitused, täpsustused ja täiendused (Lisa 1);

3. Töövõtja hinnapakkumus (Lisa 2);

4. Projekteerimistööde ajagraafik (Lisa 3);

5. Poolte vahel kirjalikult sõlmitud kokkulepped, lisad, täiendused, muudatused, aktid jms dokumendid;

6. Koosolekute ja nõupidamiste Poolte allkirjadega protokollid;

4.
TÖÖVÕTJA KOHUSTUSED JA ÕIGUSED 

4.1. Töövõtja kohustub:

4.1.1. Teostama või korraldama Projekteerimistööde teostamise vastavalt Lepingus sätestatud tingimustele ja korrale. Projekteerimistööde osalisel või täielikul tellimisel alltöövõtjate käest  jääb Tellija ees täies ulatuses vastutavaks Töövõtja. Töövõtja kooskõlastab Tellijaga kõik valitud alltöövõtjad enne nendega lepingu (-te) sõlmimist. Töövõtja peab arvestama, et Tellija ei aktsepteeri alltöövõtjaid, kellel puuduvad tööde teostamiseks nõuetekohased load ja/või registreeringud. Alltöövõtu alltöövõtt ei ole lubatud.

4.1.2. Hankima kõik Projekteerimistööde alustamiseks ja tegemiseks ning Projekteerimistööde üleandmiseks vajalikud alusandmed, load, haldusorganite ettekirjutused, tehnilised tingimused, kooskõlastused ning tasuma nendega seotud kulud.
4.1.3. Projekteerimistööde teostamise käigus kinni pidama kõigist koostöös Tellijaga kokku lepitud tähtaegadest ja tagama Lepinguga kehtestatud Projekteerimistööde kvaliteedi. Järgima Projekteerimistööde teostamisel kehtivaid projekteerimise normatiive ja standardeid, samuti Tellija soove, mis pole vastuolus eelpoolmainitud normatiivide ja standarditega.

4.1.4. Tellijale kirjalikult viivitamatult teatama Lepingu hinna või Lepingu tähtaegade ületamise vajadustest. Kui Töövõtja ei teata Tellijale eelnevalt eelnimetatud vajadustest, puudub tal õigus nõuda Tellijalt Lepingu hinda ületavate kulutuste hüvitamist ja lisaaega Projekteerimistööde teostamiseks tagantjärele. 

4.1.5. Töövõtja tagab Projekteerimistööde teostamisel ja korraldamisel vajaliku kvalifikatsiooniga tööjõu kasutamise (sh projektijuht), samuti esitab Tellijale andmed Projekteerimistööde vahetute teostajate ja nende kvalifikatsiooni kohta Tellija esimesel nõudmisel. Projektijuhi vahetamine võib toimuda ainult Tellija eelneval nõusolekul.

4.1.6. Viivitamatult, kuid mitte hiljem kui kolme (3) tööpäeva jooksul alates hetkest, kui Töövõtja sai või pidi teada saama takistavatest asjaoludest kirjalikult informeerima Tellijat selliste asjaolude ilmnemisest, millised võivad takistada Projekteerimistööde kohest alustamist, teostamist või lõpetamist, sealhulgas Tellijalt saadud informatsiooni, lähteandmete, dokumentide vms. vigadest või puudulikkusest. Samuti ohust, et Tellijalt saadud juhendite vms. järgimine mõjutab Projekteerimistööde kvaliteeti või tähtaegset valmimist või tekitab täiendavaid kulutusi.

4.1.7. Kõrvaldama omal kulul mõistliku aja jooksul Töövõtja tegevusest või tegevusetusest tulenevad puudused, mis on avastatud Projekteerimistööde käigus. Defektid, mis ilmnevad 24 kuu jooksul pärast Projekteerimistööde vastuvõtmist ja mille tekkimise eest vastutab Töövõtja, kõrvaldatakse Töövõtja kulul kokku lepitavaks tähtajaks. 

4.1.8. Mitte peatama Projekteerimistöid ega muutma tähtaegu seoses vaidlustega Projekteerimistööde kvaliteedi, mahu, teostuse või muudatuste üle, va Tellija nõudmisel.

4.1.9. Teostama Tellijapoolsete ettepanekute alusel Projekteerimistöödes muudatusi Lepingu p. 15 määratud korras.

4.1.10. Andma Tellijale üle Projekteerimistööde tulemi neljas eksemplaris paberkandjal ja CDl.  Valminud Projekteerimistööd peavad olema kooskõlastatud kõigi seadustest ning regulatsioonidest tulenevate institutsioonidega. 
4.1.11. Vastutama Tellijale ja kolmandatele isikutele tekitatud kahju eest ning kohustub eelnimetatud kahju hüvitama. 

4.1.12. Korraldama vajadusel Projekteerimistööde teostamisega seotud küsimustes nõupidamisi, kaasates Tellija esindajad. Esitama nõupidamiste protokollid Tellijale kooskõlastamiseks.

4.2.
Töövõtjal on õigus.

4.2.1. Saada Tellijalt Projekteerimistöö teostamise eest tasu vastavalt Lepingus sätestatud tingimustele ja korrale;
4.2.2. Saada Tellijalt Lepingu täitmisel mõistlikult vajalikku kaasabi (juhised, nõusolekud, jms);

4.2.3. Nõuda Tellijalt lisainformatsiooni ning täiendavaid alusandmeid, kui see on vajalik Lepinguga võetud kohustuste täitmiseks.

5. TELLIJA KOHUSTUSED JA ÕIGUSED

5.1. Tellija kohustub:

5.1.1. Andma Töövõtjale üle Projekteerimistööde lähtematerjalid. Edastama Töövõtjale igasugust informatsiooni, mis Tellija parima äranägemise kohaselt võib aidata kaasa Projekteerimistööd kiiremale ja optimaalsemale teostamisele.
5.1.2. Võtma vastu Lepingus sätestatud tingimustel ja korras valmis Projekteerimistööd. Viie tööpäeva jooksul pärast Projekteerimistööde üleandmist esitama kirjalikud pretensioonid või kirjutama alla teostatud tööde vastuvõtuaktile.

5.1.3. Viivitamatult, kuid mitte hiljem kui 5 (viie) tööpäeva jooksul alates vastavate asjaolude ilmnemisest informeerima Töövõtjat selliste asjaolude ilmnemisest, mis võivad takistada Projekteerimistööde lepingukohast teostamist.

5.1.4. Tasuma Töövõtjale Projekteerimistööde teostamise eest vastavalt Lepingus sätestatud tingimustele ja korrale.

5.1.5. Vastama (vajadusel kooskõlastama või motiveeritult keelduma) kirjalikult 5 (viie) tööpäeva jooksul Töövõtja poolt esitatud teadetele, ettepanekutele, kirjadele jm. dokumentidele. 

5.2. Tellijal on õigus:

5.2.1. Nõuda Töövõtjalt Lepingus sätestatud tähtaegadest, kvaliteedinõuetest ja maksumusest kinni pidamist arvestades Lepingus sätestatud erandeid. 

5.2.2. Teostada kontrolli ja tehnilist järelevalvet Projekteerimistööde teostamise mahu ja kvaliteedi vastavuse kohta kehtestatud nõuetele. Tal on kahtluste olemasolul õigus igal ajal kontrollida Projekteerimistööde käiku ja kvaliteeti. Kui Tellijal on pretensioone Projekteerimistöö kvaliteedi osas, on Tellijal õigus määrata Töövõtjale mõistlik tähtaeg ilmnenud puuduste kõrvaldamiseks ja mitte tasuda ebakvaliteetselt teostatud töö eest kuni puuduste kõrvaldamiseni.

5.2.3. Keelduda Projekteerimistööde vastuvõtmisest, kui need ei ole teostatud Lepingu dokumentidega  määratud tehnilisel- ja kvaliteeditasemel või koguses või on need vajalikult dokumenteerimata.
5.2.4. Nõuda Töövõtja töötajate või alltöövõtja väljavahetamist, kui konkreetses töölõigus Töövõtja süül projekteerimisnormide või kvaliteedinõuete eiramine või mahajäämus Projekteerimistööde teostamise graafikust seab Tellija hinnangul ohtu Lepingu tingimuste (tähtaeg, maksumus, kvaliteet jne.) täitmise.

6. TÖÖDE TEOSTAMISE TÄHTAJAD

6.1. Projekteerimistööde üleandmise hiliseim tähtpäev on ... 2012.
6.2. Projekteerimistööd loetakse lõpetatuks ja üleantuks pärast üleandmise-vastuvõtmise akti allkirjastamist Poolte poolt. 

6.3. Lõpptähtaeg pikeneb Tellija poolt põhjustatud tööseisaku kestvuse võrra. Tähtaja pikendamise aluseks on seejuures Töövõtja poolt esitatud vastavasisuline akt, mille Tellija võib vaidlustada kirjalikult 5 (viie) tööpäeva jooksul selle saamisest. Kui Tellija ei vaidlusta akti, loetakse akt Tellija poolt aktsepteerituks. Võimalikest tööseisaku vajadustest ja/või põhjustes teavitab Tellija Töövõtjat kirjalikult.

7. LEPINGU HIND

7.1. Lepinguga kokkulepitud Projekteerimistöö eest tasub Tellija Töövõtjale Lepingu hinna _______________ (______________) eurot koos käibemaksuga. Lepingu hind ei sõltu mistahes Töövõtja poolt tehtavate kulutuste suurenemisest Projekteerimistööde teostamise perioodil ja on seega lõplik.

8. TASUMINE

8.1. Tellija ei tee ettemaksu.

8.2. Maksed Töövõtjale tasutakse ühes osas vastavalt Tellija poolt aktsepteeritud Akti alusel koostatud arvele alljärgnevalt 14 (neljateist) kalendripäeva jooksul arve saamisest.

8.3. Tellijal on õigus tasutava arve summast maha arvata leppetrahvid ja tõendatud ning tasumisele kuuluva kahju hüvitis.

8.4. Muudatus- ja lisatööde eest tasumine (tähtajad ja summad) lepitakse Poolte vahel kokku kirjalikult ja tasutakse eraldi lisa- ja muudatustööde aktsepteeritud Aktide ja vastavate arvete alusel.

8.5. Kui Töövõtja ületab Lepingu hinda ilma Poolte eelneva kokkuleppeta, ei lasu Tellijal kohustust ületatud summat tasuda.

9. VASTUTAVAD ISIKUD

17.2. Tellijat esindab Lepingust tulenevates tehnilistes küsimustes Teedeteenistuse vanemspetsialist Tatjana Rušeljuk, tel. +372 35 99 144, e-post tatjana.rusheljuk@narva.ee
9.1. Töövõtja vastutav esindaja tehnilistes küsimustes on projektijuht __________________________ /nimi/, tel. ___________________, e-post ____________ 

10. LEPINGU RIKKUMIST VÄLISTAVAD ASJAOLUD
10.1. Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

10.2. Pool, kelle tegevus lepingujärgsete kohustuste täitmisel on takistatud Vääramatu jõu asjaolude tõttu, on kohustatud sellest koheselt kirjalikult teatama teisele Poolele.

10.3. Kui vääramatu jõu asjaolud kestavad üle 120 päeva, loetakse see Lepingu lõpetamise aluseks selle täitmise võimatuse tõttu. Sellisel juhul ei ole kummalgi Poolel õigus nõuda teiselt Poolelt Lepingu mittetäitmise või mittekohase täitmisega tekitatud kahju hüvitamist.

11. POOLTE VASTUTUS 

11.1. Pooled kannavad vastutust oma Lepingujärgsete kohustuste täitmata jätmise või mittekohase täitmisega teisele Poolele tekitatud kahju eest.

11.2. Töövõtja vastutab Lepingu täitmisest tuleneva tegevuse või tegevusetusega kaasnevate kõrvalmõjude eest ümbritsevale keskkonnale ja kolmandatele isikutele tekitatud kahju eest.

11.3. Tasumisest põhjendamatu keeldumise või tasumisega viivitamise korral on Töövõtjal õigus nõuda Tellijalt viivist 0,05% tasumata arve summast iga tasumise tähtajast üle läinud kalendripäeva eest, kuid mitte üle 10% nimetatud arve summast.

11.4. Lepingus fikseeritud Projekteerimistööde tähtaja ületamise eest, samuti Projekteerimistööde peatamisel, on Tellijal lisaks tekitatud kahju hüvitamisele õigus nõuda Töövõtjalt leppetrahvi 50 eurot päevas iga tähtaja ületanud või Projekteerimistööde peatatud päeva eest, kuid mitte enam kui 60 päeva eest.

11.5. Lepingu ülesütlemisel Lepingu p. 13.6.1 alusel tasub Töövõtja Tellijale 10% Lepingu ülesütlemise ajaks tegemata tööde maksumusest. Tellijal on õigus nimetatud summa maha arvata Töövõtjale tasumiseks kuuluvast summast.

11.6. Kui Tellija rikub oluliselt Lepingus ettenähtud tasumise kohustust, võib Töövõtja õiguskaitsevahendina kasutada omapoolsete lepingukohustuste täitmisest keeldumist ja peatada Projekteerimistöö teostamise. Oluliseks rikkumiseks, mis annab Töövõtjale õiguse nimetatud õiguskaitsevahendit rakendada on Tellija poolt viivitanud aktide alusel tasumisele kuuluvate arvete tasumisega rohkem kui 45 (nelikümmend viis) kalendripäeva arvates arve maksetähtpäevale järgnevast päevast.

12. TÖÖDE ÜLEANDMINE JA VASTUVÕTMINE

12.1. Puudused Projekteerimistöös märgitakse vastavasse akti. Puuduste kõrvaldamiseks tehtud tööd võetakse vastu täiendava aktiga käesolevas Lepingus sätestatud korras. Kui pooled ei jõua kokkuleppele puuduse olemasolu või puudumise osas, tehakse selle kohta märge akti ja määratakse ühiselt ekspert, kes annab arvamuse tekkinud vaidluse kohta. Eksperdi poolt antud arvamus on pooltele siduv. Eksperdikulud kannab pool, kelle kahjuks langetati eksperdi poolt tehtud otsus;
12.2. Aktis fikseeritud puuduste kõrvaldamiseks on Töövõtjal aega kuni viis (5) tööpäeva, alates vastavasisulise akti allkirjastamisest Tellija poolt.

13. LEPINGU KEHTIVUS, MUUTMINE JA LÕPPEMINE

13.1. Leping jõustub allakirjutamise kuupäeval ja kehtib kuni Poolte poolt oma kohustuste nõuetekohase täitmiseni.

13.2. Lepingu tingimusi võib muuta üksnes Poolte kirjalikul kokkuleppel, välja arvatud juhul kui muudatus tuleneb Eesti Vabariigi õigusaktidest. Tellija on Lepingu muutmisel seotud Riigihangete seaduse § 69 tingimustega.

13.3. Lepingut muuta sooviv Pool esitab muudatusettepanekud teisele Poolele kirjalikult. Pool on kohustatud nimetatud ettepaneku läbi vaatama ja ettepaneku esitanud Poolele kirjalikult vastama hiljemalt 10 (kümne) tööpäeva jooksul arvates ettepaneku saamisest. Juhul kui Pooled jõuavad Lepingu muutmise või täiendamise suhtes kokkuleppele ja allkirjastavad vastavasisulise Lepingu täiendava kokkuleppe, loetakse muudatus või täiendus edaspidi Lepingu lahutamatuks lisaks.

13.4. Projekteerimistööde teostamist käsitlevate muudatusettepanekutega puhul sõlmitakse selle kohta Pooltevaheline kirjalik kokkulepe, milles määratletakse täiendavalt teostamist vajavate tööde maht ja hind, teostamise tähtaeg, tasumine ja muud tingimused. Muudatusettepanekutega nõustumisest või mittenõustumisest teatab Pool teisele Poolele 5 (viie) tööpäeva jooksul  alates vastava muudatusettepaneku saamisest. Mittenõustumist peab põhjendama.

13.5. Poolte kirjalikul kokkuleppel ja kokkulepitud tingimustel võib Lepingu lõpetada enne selle täitmist igal ajal.

13.6. Poolel on õigus Leping enne selle täitmist üles öelda, kui teine Pool ei täida oma Lepingust tulenevaid kohustusi vaatamata korduvatele kirjalikele nõudmistele. 

13.6.1. Tellija võib Lepingu üles öelda eelkõige, kui

1) Töövõtja teeb töid aeglaselt ning Projekteerimistööde lõpetamine tähtajaks muutub ilmselt võimatuks;

2) Töövõtja teostab projekteerimistöid vastuolus Lepinguga, kehtestatud eeskirjade, -normatiivide või -standardite või kehtiva seadusandlusega;

3) Töövõtja ei vii Lepingu tingimustele mittevastavaid töid Lepingu tingimustega vastavusse või viivitab oluliselt, üle kümne (10) päeva, Projekteerimistöö Lepingu tingimustega vastavusse viimisega.

13.6.2. Töövõtja võib Lepingu üles öelda eelkõige, kui

1) Tellija rikub oluliselt Lepingus ettenähtud tasumise kohustust ning Projekteerimistööde lõpetamine tähtajaks muutub ilmselt võimatuks;

2) Tellija ei anna õigeaegselt juhiseid või kooskõlastusi või nende põhjendatud mittenõustumist ning Projekteerimistööde lõpetamine tähtajaks muutub ilmselt võimatuks.

13.7. Tellijal on õigus Lepingust taganeda kui Töövõtja ei asu õigeaegselt Lepingut täitma ning Projekteerimistööde lõpetamine tähtajaks muutub ilmselt võimatuks.

13.8. Töövõtjal on õigus Lepingust taganeda kui Tellija ei anna Töövõtjale üle vajalikke lähteandmeid ja materjale, mis on vajalikud Lepingu täitmiseks, mistõttu Töövõtjal ei ole võimalik alustada Projekteerimistöid ning tööde lõpetamine tähtajaks muutub ilmselt võimatuks.

13.9. Leping lõpeb Poolte poolt oma kohustuste nõuetekohase täitmisega, ühe Poole likvideerimisel, Töövõtja pankroti väljakuulutamisel, Poolte kirjalikul kokkuleppel, muudel Lepingus ja seaduses sätestatud alustel.

14. VAIDLUSKÜSIMUSTE LAHENDAMINE. KOHTUALLUVUS

14.1. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel.

14.2. Lahkhelide korral peab Töövõtja tõendama tema poolt teostatu vastavust Lepingu mõttele, heale tavale, kokkulepetele, normidele, eeskirjadele, määrustele. Hea tava all mõistavad Pooled planeerimis- ja projekteerimistöövõtjate ning nimetatud tööde tellijate poolt aktsepteeritavat ning praktiseeritavat üldtunnustatud praktikat.

14.3. Kokkuleppele mittejõudmisel lahendatakse kõik Lepingust tulenevad vaidlused Viru Maakohtu Narva Kohtumajas.

15. ÕIGUSTE JA KOHUSTUSTE LOOVUTAMINE. TEATED

15.1. Pooltel on õigus loovutada Lepingust tulenevaid ja sellega seotud õigusi ja kohustusi kolmandatele isikutele ainult teise Poole eelneval kirjalikul nõusolekul.

15.2. Kõik Pooltevahelised teated seoses Lepingu täitmisega esitatakse teisele Poolele kirjalikult Lepingus näidatud aadressil või muul aadressil, mida üks Pool on teisele Poolele teatavaks teinud.

15.2.1. Kirjalikuks teateks loetakse: tähitud kiri, Poole esindajale isiklikult allkirja vastu üleantud kiri, samuti faks või e-kiri, kui saaja on saatjale faksi või e-kirja kättesaamist kas faksi või e-postiga kinnitanud.

15.2.2. Kõik Pooltevahelised teated jõustuvad nende kättesaamisel.

16. LÕPPSÄTTED

16.1. Lepingus toodud mõisted ja pealkirjad on mõeldud sätete sisu edasiandmiseks. Vastuolu korral mõiste ja sisu vahel lähtutakse sisust. Lepingu tõlgendamisel tuleb lähtuda Poolte ühisest tegelikust tahtest.

16.2. Pooled kinnitavad, et neil on kõik õigused Lepingu sõlmimiseks ning Lepingu sõlmimisega ei ole nad rikkunud ühtegi enda suhtes kehtiva seaduse, õigusakti või põhikirja sätet ega ühtegi varem sõlmitud lepingust või kokkuleppest tulenevat kohustust.

16.3. Leping on sõlmitud kahes (2) võrdset juriidilist jõudu omavas eksemplaris, millest kummalegi Poolele jääb üks eksemplar.

16.4. Lepinguga reguleerimata küsimustes juhinduvad Pooled Eesti Vabariigi seadustest ja teistest õigusaktidest.

16.5. Leping jõustub allakirjutamise momendist ja lõpeb Lepingust või seadusest tulenevas korras.

TÖÖVÕTJA:




TELLIJA:

